TECHNINĖ SPECIFIKACIJA
KURO – MEDŽIO SKIEDRŲ PIRKIMUI
1. PIRKIMO OBJEKTAS
1.1. Pirkimo objektas – medienos skiedros (biokuras), skirtos šilumos energijos gamybai (šildymui ir karštam vandeniui ruošti) LSMU Kauno ligoninės (toliau – Perkančioji organizacija) eksploatuojamuose automatiniuose biokuro katiluose, adresu: Kriščiūno g. 2, Samylų seniūnija, Kauno rajonas, Lietuva.
1.2. Biokuras bus naudojamas šiuose automatiniuose vandens šildymo katiluose:
	Katilas
	Nominali šiluminė galia
	Pagaminimo metai

	Argus Flex 15C Multimiser 15
	900 kW
	2016

	Argus Flex 17C Multimiser 17
	1 000 kW
	2016


Bendra katilų nominali šiluminė galia – 1 900 kW.
1.3. Biokuras turi būti tinkamas automatiniam kuro padavimui (sraigtiniams/hidrauliniams transporteriams) ir deginimui aukščiau nurodytuose katiluose, nesukeliant kuro padavimo, transportavimo, degimo, pelenų šalinimo ar kitų katilų technologinių sistemų sutrikimų.
1.4. Biokuro kokybė turi atitikti šiame dokumente nustatytus reikalavimus, suderintus su standartizuotomis SM2 klasės normomis bei LST EN ISO 17225-4 arba lygiaverčiu standartu.
1.5. Pirkimo objektas – medienos skiedros, atitinkančios šioje techninėje specifikacijoje nustatytus biokuro kokybės reikalavimus. Biokuro kokybės reikalavimai nustatomi pagal šioje techninėje specifikacijoje nurodytus konkrečius parametrus.
2. BIOKURO KOKYBĖS TECHNINIAI REIKALAVIMAI
2.1. Tiekiamas biokuras turi būti medienos skiedros, pagamintos iš šiame dokumente leidžiamos pirminės žaliavos.
2.2. Biokuro kokybės rodikliai:
	Eil. Nr.
	Rodiklis
	Reikalavimas

	2.2.1.
	Biokuro kokybės kategorija
	SM2 (pagal Baltpool biržos klasifikaciją ir LST EN ISO 17225-4 arba lygiavertis)

	2.2.2.
	Drėgnis (W)
	nuo 35 iki 55 % 

	2.2.3.
	Peleningumas (Ad)
	ne daugiau kaip 3% sausosios masės

	2.2.4.
	Vidutinė (pagrindinė) frakcija
	Dalelių dydis nuo 3,15 mm iki 63 mm turi sudaryti ne mažiau kaip 70 % visos masės.

	2.2.5.
	Maksimalus frakcijos dydis
	Maksimalus leistinas dalelių (ilgalių) ilgis – iki 150 mm, skerspjūvis – ne didesnis kaip 5 cm².

	2.2.6.
	Smulkiosios frakcijos dalis (< 3,15 mm)
	ne daugiau kaip 10 % visos masės

	2.2.7.
	Dominuojanti pirminė žaliava
	padžiovinta malkinė mediena, miško kirtimo liekanos, medienos atraižos

	2.2.8.
	Gamybos metu susidariusios smulkiosios frakcijos
	leidžiamos neviršijant 2.2.6 punkto ribos

	2.2.9.
	Chemiškai apdorota mediena
	neleidžiama

	2.2.10
	Leidžiamos priemaišos 
	sausi lapai, sausi spygliai 

	2.2.11.
	Kitos pašalinės priemaišos
	neleidžiamos



2.3. Pirminė biokuro žaliava turi būti sudaryta iš natūralios medienos.
2.4. Leidžiama pirminė žaliava:
• padžiovinta malkinė mediena;
• miško kirtimo liekanos (šakos, viršūnės);
• medienos atraižos ir medienos apdirbimo metu susidariusios natūralios medienos liekanos;
• tik gamybos (smulkinimo) metu susidariusios smulkiosios frakcijos.
2.5. Biokuro gamybai negali būti naudojama chemiškai apdorota mediena, įskaitant: dažytą, lakuotą, klijuotą, impregnuotą, laminuotą ar kitaip cheminėmis medžiagomis užterštą medieną.
2.6. Biokure neturi būti: metalo, betono, smėlio, žemės, akmenų, stiklo, plastiko, gumos, tekstilės, sniego, ledo gabalų, sprogstamųjų medžiagų ar kitų priemaišų, galinčių pakenkti katilinės technologinėms sistemoms.
2.7. Biokuras neturi skleisti radiacinio spinduliavimo, viršijančio teisės aktuose nustatytus lygius.
2.8. Biokuras turi atitikti Lietuvos Respublikoje ir Europos Sąjungoje galiojančius teisės aktus, reglamentuojančius biokuro, medienos ir atliekų naudojimą energijai gaminti.
2.9. Biokuras neturi būti toks, kuriam dėl jo kilmės, sudėties ar užkrėtimo būtų taikomi teisės aktuose nustatyti draudimai ar specialūs importo, augalų sveikatos, fitosanitariniai ar karantino reikalavimai.
3. BIOKURO DRĖGNIS IR JO NUSTATYMAS
3.1. Tiekiamo biokuro drėgnis turi būti ne mažesnis kaip 35 % ir ne didesnis kaip 55 %. 
3.2. Pirminį (greitąjį) drėgnio nustatymą Perkančioji organizacija turi teisę atlikti katilinėje iškart po krovinio iškrovimo, naudojant kalibruotą ir metrologiškai patikrintą termogravimetrinį drėgmės analizatorių (krosnelę-svarstykles) arba sertifikuotą dielektrinį ekspres-matuoklį. Matavimas atliekamas Tiekėjo vairuotojo (atstovo) akivaizdoje iš reprezentatyvaus jungtinio mėginio, paimto iš trijų skirtingų kėbulo vietų. Rezultatas fiksuojamas abiejų šalių pasirašomame kuro priėmimo akte.
3.3. Perkančioji organizacija turi teisę tikrinti kiekvieno pristatyto krovinio arba pasirinktinai pasirinktų krovinių drėgnį. Jei Perkančioji organizacija neatlieka kuro drėgnio matavimų – vadovaujamasi Tiekėjo deklaruota kuro drėgnio verte. 
3.4. Jeigu pirminiu matavimu nustatoma, kad biokuro drėgnis viršija 55 %, toks krovinys laikomas neatitinkančiu techninės specifikacijos reikalavimų ir Perkančioji organizacija tokio krovinio negali priimti. 
3.5. Kilus ginčui dėl greitojo drėgmės matavimo rezultatų, iš to paties krovinio nedelsiant suformuojami trys sandarūs kontroliniai mėginiai (vienas Perkančiajai organizacijai, vienas Tiekėjui, vienas arbitražui). Galutinis drėgnis tokiu atveju nustatomas nepriklausomoje akredituotoje laboratorijoje standartiniu džiovinimo krosnyje metodu pagal LST EN ISO 18134 arba lygiaverčio standartą. Laboratorijos tyrimų išlaidas apmoka šalis, kurios pirminiai rodikliai buvo neteisingi. Iki laboratorijos rezultatų gavimo atsiskaitymas už ginčytiną krovinį stabdomas.
3.6. Perkančioji organizacija turi teisę bet kuriuo sutarties vykdymo metu atlikti tiekiamo biokuro laboratorinius tyrimus.
4. BIOKURO TRANSPORTAVIMAS IR PRISTATYMAS
4.1. Biokuras pristatomas Tiekėjo transportu į Perkančiosios organizacijos nurodytą katilinę, adresu: Kriščiūno g. 2, Samylų seniūnija, Kauno rajonas, Lietuva.
4.2. Tiekėjo naudojamos transporto priemonės turi būti techniškai tvarkingos ir pritaikytos saugiam medienos skiedrų transportavimui.
4.3. Tiekėjo kuro autovežiai privalo turėti automatinę kuro išstūmimo / iškrovimo galimybę (pvz., judančių grindų puspriekabės arba kt.), leidžiančią iškrauti biokurą Perkančiosios organizacijos nurodytoje kuro sandėliavimo aikštelėje / bunkeryje.
4.4. Transporto priemonė turi užtikrinti, kad biokuras transportavimo metu nebūtų papildomai užterštas pašalinėmis medžiagomis, krituliais ar šiukšlėmis.
4.5. Tiekėjas atsako už biokuro saugų transportavimą iki jo perdavimo Perkančiajai organizacijai.
5. BIOKURO KILMĖ
5.1. Tiekėjas privalo užtikrinti tiekiamo biokuro kilmės atsekamumą.
5.2. Perkančiajai organizacijai pareikalavus Tiekėjas turi pateikti informaciją apie: biokuro gamintoją, gamybos vietą, pagrindinę naudojamą žaliavą, kilmės šalį bei žaliavos tiekimo grandinę tiek, kiek tai būtina teisės aktuose nustatytiems (įskaitant tvarumo sertifikavimo) reikalavimams įvykdyti.
5.3. Tiekėjas atsako už tai, kad tiekiamas biokuras būtų teisėtai įsigytas ir pagamintas bei atitiktų taikomus Lietuvos Respublikos ir Europos Sąjungos teisės aktų reikalavimus.

